NRLREV  Rettslære for revisorer
	Gjelder for:
	2004-2005
	Semester:
	Første, andre 
	Studium:

	Studiepoeng:
	15
	
	og tredje
	Revisor obligatorisk

	Fagansvarlig:
	A. J. Hofslett
	
	
	


Mål 

Studentene skal få kunnskaper om rettsregler, deres formål, deres funksjoner og konkrete innhold innenfor sentrale områder i samfunnet, særlig i tilknytning til økonomisk virksomhet. Videre skal studentene få trening i å analysere, vurdere og løse rettslige konflikter.

Innhold 

· Rettskildene

· Innføring i forfatningsrett

· Kontraktsrett

· Erstatningsrett

· Pengekravsrett

· Kjøpsrett

· Arbeidsrett

· Panterett og kausjonsrett

· Tingsrett

· Familierett

· Forvaltningsrett

· Selskapsrett (aksjeselskaper og ansvarlige selskaper)

· Konkursrett

· Økonomisk kriminalitet

Organisering og arbeidsmåter

Det undervises i ca. 120 timer over tre semestre. Undervisningen veksler mellom plenumsforelesninger, dialog og gruppearbeid. Det vil i løpet av kurset bli gitt en rekke praktikumsoppgaver. Disse løses enten i grupper eller individuelt. Gjennomgang av oppgavene vil bli gitt i plenum og til flere oppgaver vil løsningsforslag bli utlevert.

Forkunnskaper / Sammenheng med andre fag 

Ingen forkunnskaper. Faget har nær sammenheng med Samfunnsøkonomi og Bedriftsøkonomisk analyse.

Arbeidskrav

Ingen

Vurdering

Det avholdes skriftlig landsbasert eksamen over 6 timer ved slutten av tredje semester. 

Pensum 

Fridtjof Frank Gundersen: Jus for økonomer (unntatt kap. 10, 11, 15, 16 og 17)

Fridtjof Frank Gundersen: Hovedlinjer i forvaltningsretten

Pål Børresen: Konkurs

Ole Gjems-Onstad: Valg av selskapsform

Gudmund Knutsen: Selskapsloven
NREREV Regnskap for revisorer 

	Gjelder for:
	2004-2005
	Semester:
	
	Studium:

	Studiepoeng:
	15
	Tredje og fjerde
	
	Revisor obligatorisk

	Fagansvarlig:
	Gunnar Engelsåstrø
	
	
	


Mål 

Formålet med faget er å gi studentene en innføring i sentrale deler av det teoretiske fundament for regnskapsavleggelse, de viktigste problemene knyttet til utarbeiding av årsregnskap, herunder konsernregnskap, samt en oversikt over de norske rammebestemmelsene på området regnskapsplikt, krav til regnskapsføringen og revisjon.  Kurset gir også innføring i problemstillinger knyttet til internkontroll i bedrifter.

Innhold

Finansregnskap
· Regnskapslovens grunnleggende regnskapsprinsipper

· Verdivurdering av anleggsmidler

· Verdivurdering av omløpsmidler

· Vurdering av gjeldsposter

· Egenkapital

· Utsatt skatt-modellen

· Hva er et konsern - hvilke selskaper skal med i et konsernregnskap

· Konsolideringsprinsipper - Oppkjøpsmetoden

· Minoritetsinteresser

· Utsatt skatt

· Interne elimineringer

Regnskapsteori

· Reguleringspraksis og teori

· Prestasjons- versus formuesorienterte regnskapsteorier

· Det konseptuelle rammeverkets oppbygning og innhold

· Eiendeler

· Gjeld og egenkapital

· Inntekter og gevinster

· Kostnader og tap

Regnskapsorganisasjon

· Begrepet intern kontrollstruktur

· Kontrollstrukturens ulike mål og virkemidler

· Problemstillinger knyttet til EDB i organisasjonen

· EDB-førte regnskap

· Løsbladforskriftene

· IT-forskriftene

Organisering og arbeidsmåter 

Det undervises ca. 90 timer, hovedsakelig i plenumsforelesninger. I tillegg er det nødvendig at studentene individuelt eller i grupper gjennom hele semesteret arbeider med oppgaver som er knyttet til de forskjellige emner. Som en del av kurset inngår et obligatorisk prosjektarbeid som legges til vårsemesteret.

Forkunnskaper / Sammenheng med andre fag 

Faget bygger på Bedriftsøkonomisk analyse og delvis også på Investering og finansiering. Det er nødvendig å ha gode kunnskaper i elementær regnskapsføring/avslutning for å kunne følge undervisningen.

Arbeidskrav/Fagkrav

Godkjente/fullførte prosjektarbeider (3 stk) og bestått Bedriftsøkonomisk analyse, er betingelser for å gå opp til eksamen.

Vurdering

Det avholdes skriftlig eksamen over 6 timer ved slutten av vårsemesteret. Det gis graderte karakterer. Det benyttes ekstern sensor som sammen med faglærer sensurerer besvarelsene.

Pensum 

Tellefsen & Langli (siste utgave): Årsregnskapet, kapittel 1, 2,  8,  9, 10,11,12,13,14,15,17,18 og 19

Diverse artikler fra Revisjon og Regnskap

Kyllingstad og Havsten (siste utgave): Regnskapsorganisasjon

Elling J. O. (siste utgave): Årsrapporten – teori og regulering
NORG  Organisasjon

	Gjelder for:
	2004-2005
	Semester:
	tredje
	Studium:

	Studiepoeng:
	12
	
	
	Bachelor obligatorisk

	Fagansvarlig:
	Beate Elstad
	
	
	Revisor obligatorisk


Mål 

Målsettingen med kurset er å gi en innføring i hvordan organisasjoner fungerer, og hvordan mennesker påvirker og påvirkes av organisasjoner de arbeider i. Dette gjøres ved å studere begreper, modeller og teorier i organisasjonsteori og organisasjonspsykologi. Det legges vekt på å utvikle evnen til å analysere og forstå organisasjonsfaglige problemstillinger ved hjelp av anvendelse av teoretisk innsikt. I kursets siste del er målet å gi en fordypning i utvalgte organisasjonsteoretiske og organisasjonspsykologiske problemstillinger med vekt på endring og utvikling i organisasjoner

Innhold 

Faglige emner som gjennomgås er organisasjonsfagets historikk, ulike faglige perspektiver, effektivitet, mål, strategi, teknologi, organisasjonsstruktur og organisasjonsdesign, organisasjonskultur, organisasjonens omgivelser, ledelse, makt og konflikt, mellommenneskelige relasjoner og grupper, kommunikasjon, beslutningsatferd, motivasjon og belønninger, holdninger, persepsjon, emosjoner og personlighet. 

Vi vil videre gå nærmere inn på utvalgte anvendte emner som for eksempel endring og læring i organisasjoner, etikk og ledelse, kompetanseledelse, jobbtilfredshet, psykososialt arbeidsmiljø og utvikling av gode arbeidsmiljøer, økonomisk organisasjonsteori, lederutvikling, forhandlinger og konfliktløsning. Anvendte tema som velges ut kan variere noe fra år til år. 

Organisering og arbeidsmåter 

Det undervises hovedsakelig i plenumsforelesninger. Det legges vekt på gruppeoppgaver og aktiv deltakelse fra studentene på forelesningene. Videre skal studentene jobbe med oppgaveløsning både individuelt og i grupper utenom fellesforelesningene. Det forventes at studentene bygger opp sin egen mappe med oppgaveløsning både individuelt og i grupper. Som en del av kurset inngår et obligatorisk prosjektarbeid. Dette arbeidet skal fortrinnsvis gjennomføres i grupper. Prosjektarbeidet skal oppøve studentenes evne til å anvende teori på et praktisk case, samt deres evne til å jobbe i team. Studentene vil gruppevis få tilbakemelding på dette arbeidet fra faglærer. For studenter som driver studentpolitisk arbeid, kan prosjektarbeidet knyttes opp mot dette arbeidet. Se beskrivelse av dette ("Synliggjøring av studentpolitisk arbeid) etter siste kursbeskrivelse.

Forkunnskaper / Sammenheng med andre fag 

Faget har sammenheng med bedriftsøkonomiske fag, foretaksstrategi, markedsføring, og

samfunnsvitenskapelig metode.

Arbeidskrav 

Godkjent / fullført prosjektarbeid er en forutsetning for å kunne gå opp til eksamen. 
Vurdering 

Individuell skriftlig eksamen på 5 timer avholdes i slutten av semesteret med gradert karakter.

Ekstern sensor vil brukes til å godkjenne eksamensoppgave samt til retting av slutteksamen.

Pensum 

Jacobsen & Thorsvik (siste utgave): Hvordan organisasjoner fungerer.

Kaufmann, Geir & Kaufmann, Astrid (siste utgave): Psykologi i organisasjon og ledelse.

Utvalgte artikler. Arbeidsbøker som følger lærebøkene.

NFSTRA Foretaksstrategi
Gjelder for: 
2004-2005

Semester: fjerde
Studium: Bachelor obligatorisk

Studiepoeng: 
6

Fagansvarlig: 
Fred Strønen

Mål

Kurset skal gjøre studentene kjent med sentrale begreper, teorier og modeller innenfor strategifaget. Studentene skal med teoretisk forståelse være i stand til å kunne bidra i strategiarbeid for å lage analyser basert på de sentrale teoretiske perspektivene i kurset. Det er også et formål å skape en forståelse for hovedutfordringene innenfor strategi implementering.

Innhold

Introduksjon til strategi

Historisk utvikling av strategiske teorier

Strategiprosesser

Utforming av visjon, forretningside og mål

Strategisk analyse – eksterne faktorer

Strategisk analyse – interne faktorer

Valg av strategi

Iverksettelse

Evaluering og kontroll

Organisering og arbeidsmåter

Plenumsforelesninger og gruppearbeid. Selvstendige arbeidsgrupper vil bli etablert for å løse ulike problemstillinger og levere inn oppgaver underveis i kurset. 

Forkunnskaper / Sammenheng med andre fag

Det er en fordel om studentene har introduksjonskurs i markedsføring og organisasjonsteori fra før. Kurset har nær tilknytning til markedsføring og organisasjonsteori.

Vurdering

Hjemmeksamen på 14 dager i slutten av semesteret teller 60 %. To oppgaver med innlevering i semesteret teller hver 20 % av karakteren (mappe). Intern sensur, men ekstern sensor oppnevnes til kvalitetssikring av eksamensoppgavene.  I karaktersettingen benyttes graderte karakterer.

Pensum

Roos, G., Von Krogh, G. og Roos, J.: Innføring i Strategi, 3. utgave. Fagbokforlaget.

Artikler annonseres i løpet av kurset, på maks ca. 100 sider for å supplere boken.

NSVM Samfunnsvitenskapelig metode

	Gjelder for:
	2004-2005
	Semester:
	fjerde
	Studium:

	Studiepoeng:
	6
	
	
	Bachelor obligatorisk

	Fagansvarlig:
	Siv Marina Karlsen
	
	
	


Mål

Studentene skal tilegne seg grunnleggende forståelse for forskningsmetode knyttet til økonomisk-administrative problemer.  De vil få innføring i de ulike trinn som utredningsarbeidet består i fra problemformulering, via datainnsamling og –analyse til rapport skriving.  Faget skal gjøre studentene i stand til å gjennomføre enkle undersøkelser og skrive prosjektoppgave under veiledning.

Innhold

· Generelle krav til forskning 

· Ulike typer forskningsopplegg

· Eksplorerende

· Beskrivende

· Kausale

· Formål og valg av tema – problemformulering

· Teori og litteratursøk

· Fra teoretiske begreper til operasjonelle indikatorer

· Målemetoder

· Reliabilitet og validitet

· Metode for å samle inn data

· Sekundærdata

· Primærdata

· Utvalgsproblematikk

· Dataanalyse

· Oversikt over metoder for analyse og tolkning av data

· Rapportskriving

Undervisningsform

Kurset gjennomføres ved forelesninger, diskusjoner i plenum og gruppearbeid.  Kurset legges opp med sikte på å hjelpe studentene i sitt arbeid med bacheloroppgaven.

Arbeidskrav/Fagkrav

Bestått eksamen i statistikk

Vurdering

Kurset avsluttes med innlevering av en èn-ukes hjemmeeksamen som skal løses individuelt eller i gruppe på inntil tre studenter.  I karaktersetting benyttes graderte karakterer. Det vil bli brukt ekstern sensor som sammen med faglærer bedømmer oppgavene.
Pensum 

Johannessen, A. & Tufte, P.A. (2002), Introduksjon til samfunnsvitenskapelig metode, Abstrakt Forlag.

Troye, S.V. & Grønhaug, K. (2002), Utredningsmetodikk – hvordan skrive en utredning til glede for både deg selv og andre, 3. utgave, Tano.

Anbefalt litteratur

Saunders, M., Lewis, P. & Thornhill, A. (2003), Research Methods for Business Students, 3rd edition, Prentice Hall.

Grennes, T. (2001), Innføring i vitenskapsteori og metode, 2 utgave. Universitetsforlaget.

Thrane, C, (2003), Regresjonsanalyse i praksis, Høyskoleforlaget.

NOFØ  Offentlig økonomi

	Gjelder for:
	2004-2005
	Semester:
	Fjerde
	Studium:

	Studiepoeng:
	6
	
	
	Bachelor obligatorisk

	Fagansvarlig:
	Rostoft
	
	
	


Mål

Kurset skal belyse den offentlige sektors rolle når det gjelder å utnytte samfunnets begrensede ressurser mest mulig effektivt. Kurset skal også gi et grunnlag for å kunne vurdere ulike offentlige virkemidler i den økonomiske politikken.

Innhold

Den offentlige sektor (hovedoppgaver og omfang)

Økonomisk velferdsteori; effektivitet, fordeling, markedssvikt og offentlige inngrep

Skattesystem og beskatningsteori

Nytte-kostnadsanalyse

Organisering og arbeidsmåter

Det undervises i plenumsforelesninger og i mindre grupper. I tilknytning til forelesningene blir det gitt oppgaver som til dels blir gjennomgått av faglærer. Det blir også gitt frivillige innleveringsoppgaver.

Forkunnskaper / Sammenheng med andre fag 

Kurset bygger på Samfunnsøkonomi.

Arbeidskrav

Bestått Samfunnsøkonomi kreves for å få avlegge eksamen.

Vurdering

Individuell skriftlig eksamen på 4 timer i slutten av semesteret. I karaktersettingen benyttes graderte karakterer. Eksamensbesvarelsene blir bedømt både av intern og ekstern sensor.

Pensum

Joseph E. Stiglitz (siste utgave): "Economics of the Public Sector", kap. 1, 3-6, 8-9, 11, 17-20

Førsund & Strøm (siste utgave):  "Miljøøkonomi", utvalgte deler av kap. 3

NBED2  Bedriftsøkonomisk analyse II

	Gjelder for:
	2004-2005
	Semester:
	tredje
	Studium:

	Studiepoeng:
	12
	
	
	Bachelor obligatorisk

	Fagansvarlig:
	Aasbø/Bredesen
	
	
	


Mål 

Driftsregnskap og budsjettering 

En viktig del av kurset er å gi studentene innsikt i ulike modeller for driftsregnskap og budsjett, herunder oppøve forståelsen for modellene og drøfte ulike vurderingsproblemer i tilknytning til disse. Videre inngår å oppøve forståelsen for økonomistyring ved hjelp av budsjetter og driftsregnskap samt forståelsen for hvilke data fra driftsregnskapet som er relevante og irrelevante i ulike beslutningssituasjoner.

Finansiering

Et hovedområde i kurset er å forstå de ulike metoder for å lønnsomhetsberegne investeringer, (nåverdi - internrente) samt innføring i de finansmatematiske metoder som legges til grunn. Videre gis studentene innsikt både i prinsipielle problemer i tilknytning til anskaffelse av kapital og i ulike modeller for prosjektvurdering under sikkerhet og under usikkerhet.

Innhold 

Driftsregnskap og budsjettering

· - Ulike modeller for driftsregnskapet

· - Selvkost- og bidragsmetode

· - Kalkyleformer

· - Standardkostregnskap

· - Aktivitetsbasert kalkulasjon og ABC-regnskap

· - Beslutningsrelevante kostnader

· - Kostnads-volum-resultatanalyse

· - Delbudsjetter og totalbudsjetter

· - Likviditetsstyring

Finansiering og investering

· - Budsjettering av kontantstrømmer

· - Investeringskalkyler

· - Før og etter skatt-kalkyler

· - Nominelle og reelle kalkyler

· - Usikkerhet i real- og finansinvesteringer

· - Finansieringskilder og kapitalmarkeder

· - Effektiv rente

· - Kapitalmarkedsteori.

Organisering og arbeidsmåter

Det undervises hovedsakelig i plenumsforelesninger. Studentene vil i tillegg arbeide med løsning av oppgaver i selvstendige arbeidsgrupper. Som en del av kurset inngår et større prosjektarbeid. Prosjektarbeidet danner grunnlag for spørsmål til eksamen.

Forkunnskaper / Sammenheng med andre fag

Kurset bygger på Bedriftsøkonomisk analyse I, Samfunnsøkonomi (mikro) og Statistikk.

Arbeidskrav

Det kreves at Bedriftsøkonomisk analyse I er bestått før eksamen avlegges. Prosjektarbeid for gjeldende eksamen vil være tillatt hjelpemiddel på eksamen, og det vil være en forutsetning for å kunne besvare oppgaven.

Vurdering

Individuell skriftlig eksamen over 5 timer avholdes i slutten av semesteret. I karaktersetting benyttes graderte karakterer. Alle trykte og skrevne hjelpemidler i tillegg til kalkulator er tillatt til eksamen. Ekstern sensor benyttes.

Pensum 

Ivar Bredesen (2001, 2. utg.): Investering og finansiering, kapittel 1-12.

Aage Sending (2003): Driftsregnskap og budsjettering.
